Nr. L 223/30 De Europæiske Fællesskabers Tidende 9. 8. 86 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 10. juni 1986 om den belgiske regerings støtte til en producent af sanitetsudstyr og X bordservice af keramisk materiale (Kun den franske og nederlandske udgave er autentisk) (86/366/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 93, stk. 2, første afsnit, efter i henhold til bestemmelserne i nævnte artikel at have givet de interesserede parter en frist til at fremsætte deres bemærkninger, under henvisning til disse bemærk- ninger, og ud fra følgende betragtninger : I Kommissionen fastslog ved beslutning af 16. februar 1983 og 24. oktober 1984, at den statsstøtte på 475 mio bfr og 83 mio bfr, som i 1981 og 1983 uden forudgående under- retning blev ydet en keramisk virksomhed i La Louviére ved overtagelse af kapitalandele i virksomheden, ikke var forenelig med det fælles marked og derfor skulle bringes til ophør. Disse beslutninger gav anledning til anlæggelse af sag nr. 52/84 og 40/85 ved Domstolen og er endnu ikke blevet taget til følge. Kommissionen har endvidere fået kendskab til, at den belgiske regering har til hensigt på ny at intervenere til fordel for den pågældende virksomhed — stadig med de  regionale instanser som mellemled — ved at overtage - kapitalandele for i alt 295,3 mio bfr. i virksomheden, og har ved skrivelse af 14. juni 1984 meddelt den belgiske regering, at den i henhold til traktatens artikel 93, stk. 3, skal underrettes om sådanne foranstaltninger og samtidig anmodet den belgiske regering om at foretage en sådan underretning inden for en frist på 15 dage. Den belgiske regering besvarede Kommissionens anmod- ning ved telex af 29. juni og 19. juli 1984 og meddelte, at den havde besluttet af medvirke til den planlagte udvi- delse af virksomhedens kapital med 295,3 mio bfr., som dog endnu ikke havde fundet sted ; den belgiske regering understregede, at det var efter udtrykkelig anmodning fra Kommissionen, at den foretog denne underretning, for efter regeringens opfattelse udgjorde den pågældende overtagelse af kapitalandele på ingen måde støtte i den i EØF-traktatens artikel 92 anførte forstand, hvorfor der ikke var pligt til at foretage forudgående underretning i henhold til traktatens artikel 93, stk. 3 ; kapitaludvidelsen skulle især give virksomheden mulighed for at foretage investeringer i bordserviceafdelingen. Kommissionen besluttede den 23. august 1984 at iværk- sætte proceduren i EØF-traktatens artikel 93, stk. 2, med hensyn til støtteprojektet. Kommissionen fandt, at den pågældende økonomiske intervention udgjorde støtte i den i FØF-traktatens artikel 92, stk. 1, anførte forstand og at støtten ikke syntes t opfylde betingelserne for at kunne falde ind under en af undtagelsesbestemmelserne i trakta- tens artikel 92, stk. 2 og 3, hvorfor den ved skrivelse af 27. august 1984 opfordrede den belgiske regering til at frem- sætte sine bemærkninger til Kommissionen. II Den belgiske regering besvarede Kommissionens skrivelse ved telex af 26. september 1984, hvori den på ny gav udtryk for det synspunkt, at den pågældende overtagelse af kapitalandele ikke udgjorde statsstøtte, men måtte sammenlignes med en privat aktionærs ' investering i betragtning af de betydelige omkostninger, som en even- tuel lukning af virksomheden ville medføre. Den belgiske regering understregede endvidere, at den påtænkte kapitaludvidelse især havde til formål at finansiere inves- teringer i sanitetsafdelingen, som ikke ville medføre nogen kapacitetsforøgelse, og at der var sket en mærkbar forbedring af virksomhedens samlede driftsresultat.